Fatih Akın

Fatih Akın (* 25. August 1973 in Hamborg) is en düütschen Filmspeelbaas, Dreihbookschriever, Schauspeler un Filmproduzent mit töörksche Afstammen. 

 Leven un Loopbahn 
Fatih Akın is en Söhn vun töörksche Inwannerers. Sien Vadder Enver stmmt ut de Provinz Trabzon un keem 1966 na Düütschland. Sien Mudder keem dree Johren later na. Boren un opwossen is Akın in Hamborg-Altno, woneem he op dat Gymnasium Allee güng.

Tietwies weer Akın Liddmaat in en Jöögdbande„Hexenkessel Hamburg-Altona“, Kultur Spiegel, 28. September 1998, L 10, S. 18. Al in sien Schooltiet hett he Kortgeschichten un korte Dreihböker schreven. Mit en Super-8-Kamera ünnernöhm he eerste Versöken mit de Filmeree un weer later denn Liddmaat bi en Off-Theatergrupp an’t Hambörger Thalia Theater.

In’t Johr 1993 füng Akın as Uthülp vör un achter de Filmkulissen bi de Wüste Filmproduktion vun de Hambörger Produzenten Stefan Schubert un Ralph Schwingel an. BUtendem arbeit he jümmer mehr ok as Schriever, Speelbaas un Schauspeler. Na sien Abitur hett he vun 1994 bit 2000 dat Studium Visuelle Kommunikatschoon an de  Hoochschool för billen Künst Hamborg (HfbK) afsloten. Ut sien Tosamenarbeit mit Schwingel kemen de Kortfilmen Sensin (1995) un Getürkt (1996) tostannen. As Speelfilmspeelbaas füng he 1998 mit Kurz und schmerzlos an, dorna kemee Im  Juli. (2000) un Solino (2002), in de he jeedmol Moritz Bleibtreu as Hööftdorsteller harr.

Tosamen mit Andreas Thiel un Klaus Maeck grünn Akın 2004 de Produkschoonsfirma corazón international. In’t sülve Johr hett he den Film Gegen die Wand dreiht, den eersten Deel vun en plaante Trilogie över de Leef, den Dood un den Düvel. För den Film is he bi de Berlinale 2004 uttekent worrn as ok mit den Düütschen Filmpries un den Europääschen Filmpries. Bito verfilm he dat Leed Die alten bösen Lieder vun Heinrich Heine as düütschen Bidrag för den Film Europäische Visionen vun Lars von Trier. 2005 weer Akın in de Jury vun de Filmfestspelen vun Cannes inlaadt.

In’t Wintersemester 2005/06 kreeg Akın en Lehropdrag an de Hoochschool för billen Künst Hamborg„Fatih Akin wird Professor“, Artikel in’t Hamburger Abendblatt, 11. Oktober 2005. Dat glieke Johr hett he sien eersten langen Dokumentarfilm Crossing The Bridge – The Sound of Istanbul, in de he över de velen verschedenen Musikrichten vun Istanbul berichten de. 2007 weer he Liddmaat vun de Fre’e Akademie vun de Künsten in Hamborg. In dat glieke Johr hett Akın mit Auf der anderen Seite den tweeten Deel vun sien „Leef, Dood un Düvel“-Trilogie rutbröcht. Dat Drama harr sien Premiere in Cannes.

As he an Auf der anderen Seite arbeithett, füng Akın mit en dokumentaarsch Langtietprojekt an ünner den Titel Müll im Garten Eden. Dorbi geiht dat üm en plaante Mülldeponie in Çamburnu, woneem sien Grootöllern herkamt. De Film weer 2012 in Cannes bi en Sünnervörstellung to’n eertsen mol wiestFatih Akin – unser Mann für Cannes bi abendblatt.de, 16. Mai 2012 (afropen an’n 17. Mai 2012)..

Akın wahnt in Hamborg-Ottensen un is verheiraat mit de Düütsch-Mexikanerscher Monique Akın, mit de he twee Kinner hettRaue, Patricia: Fatih Akin: Der Regisseur des Rauen wird 40, ndr.de vun’n 25. August 2013.. Siet 2009 ünnerstütt Akın mit annere Frünnen den Verein Soul kidsWebsteed soul kids e.V.. Wegen de Polizeigewalt un de Medienzensur in de Republiek Törkie bi de Protesten in de Törkie 2013 schreev Akın en apenen Breef an den töörkschen Staatspräsident GülOffener Brief Akıns an Staatspräsident Gül, Hamburger Abendblatt, 16. Juni 2013 un hett en Initiatiev vun Kulturmakers ünnerstütt, de sik an Angela Merkel un annere europääsche Politikers wennen de,  dat se sik för en Enn vun de Gewalt gegen de töörkschen Inwahners insetten schüllnOffener Brief deutscher Kulturschaffender wegen Gewalt in Türkei, Die Zeit, 16. Juni 2013.

 Filmografie (Utwahl) 
 Johr Titel Funkschoon 1995 Sensin – Du bist es!, Kortfilm DreihbookSpeelbaasDorsteller 1996 Getürkt, Kortfilm DreihbookSpeelbaasDorsteller 1997 Trickser, Feernsehn Dorsteller 1998 Kurz und schmerzlos DreihbookSpeelbaasDorsteller 2000 Im Juli. DreihbookSpeelbaasDorsteller 2001 Planet der Kannibalen Dorsteller 2001 Denk ich an Deutschland – Wir haben vergessen zurückzukehren, Dokumentatschoon Speelbaas 2002 Solino Speelbaas 2004 Gegen die Wand DreihbookSpeelbaasProduzent 2004 Visions of Europedt.: Europäische Visionen DreihbookSpeelbaasProduzent 2004 Kebab Connection Dreihbook 2005 Crossing the Bridge: The Sound of Istanbul, Dokumentatschoon DreihbookSpeelbaasProduzent 2005 Hirsiz var!dt.. Diebstahl alla turca Dorsteller 2007 Auf der anderen Seite DreihbookSpeelbaasProduzent 2008 Chiko Produzent 2009 Soul Kitchen DreihbookSpeelbaasProduzent 2012 Der Müll im Garten Eden, Dokumentatschoon SpeelbaasProduzent 2012 Blutzbrüdaz Produzent 2014 The Cut DreihbookSpeelbaasProduzent 2016 Tschick Speelbaas 2017 Aus dem Nichts DreihbookSpeelbaasProduzent

 Utteken 
duum|Akın sien Steern op’n Boulevard vun de Stars
Fatih Akın is för sien Wark bit hüüt (Stand April 2014) över föfftig mol för Filmpriesen vörslahn wesen, un weer mit mehr as dörtig dorvun uttekent. Ünner annern weer he uttkent mit:
 1997: den Golden Plaque vun’t Chicago International Film Festival för Getürkt
 1999: den Bayerisch Filmpries in de Kategorie Best Nee Speelbaas för Kurz und schmerzlos
 2001: den Adolf-Grimme-Pries in de Kategorie Fiction/Ünnerhollen för Kurz und schmerzlos
 2004: den Düütschen Filmpries in de Kategorie Best Speelbaas för Gegen die Wand
 2004: den Golden Boor vun de Internatschonale Filmfestspelen Berlin för Gegen die Wand
 2005: den Bodil Award in de Kategorie Best Nich-amerikaansch Film för Gegen die Wand
 2007: den Europääschen Filmpries in de Kategorie Best Dreihbook för Auf der anderen Seite
 2007: den Pries för’t Beste Dreihbook bi de Internatschonale Filmfestspelen vun Cannes för Auf der anderen Seite
 2008: den Bayerischen Filmpries in de Kategorie Best Speelbaas för Auf der anderen Seite
 2008: den Düütschen Filmpries in de Kategorie Best Speelbaas för Auf der anderen Seite
 2008: den Düütschen Filmpries in de Kategorie Best Dreihbook för Auf der anderen Seite
 2011: den Ehrenpries vun’t Filmfestival Törkie/Düütschland

 Publikatschoon 
Soul Kitchen: Drehbuch von Fatih Akın , rutgeven vun Mette Hermann un Merete Vonsbaek, mit en Nawoort vun Oliver Möbert. Tyskforlaget, Däänmark, 2012, ISBN 87-90755-75-8; ISBN 978-8790755-751.
 Im Clinch. Die Geschichte meiner Filme. Rutgeven vun Volker Behrens un Michael Töteberg. Rowohlt, Reinbek 2011, ISBN 978-3-498-00669-3.

 Kiek ok 
 Törkisch-düütsche Filmkunst

 Weblenken 


 Literatur vun un över Fatih Akın in’n Katalog vun de Düütschen Natschonalbökeree
 Lange Bio- un Filmografie bi film-zeit.de

 Borns 

Kategorie:Speelbaas
Kategorie:Dreihbookschriever
Kategorie:Schauspeler
Kategorie:Filmproduzent
Kategorie:Dräger vun’t Bundsverdeenstkrüüz
Kategorie:Grimme-Pries
Kategorie:Börger von Düütschland
Kategorie:Mann
Kategorie:Boren 1973